ADX Florence
**The United States Penitentiary Administrative Maximum Facility Florence**, arkisemmalta nimeltä pelkkä **ADX Florence**, on Yhdysvaltain liittovaltion huipputurvallinen vankila. Liittovaltiolla on 114 vankilaa, mutta vain ADX Florence on supermax-turvallisuusluokiteltu. Se sijaitsee Florencessa Coloradon osavaltiossa State Highway 67 -tien varrella Florencen kaupungin lahjoitusmaalla. Vuonna 1994 palveluskäyttöön otettu ADX Florence rakennettiin erittäin vaaralliseksi luokiteltuja vankeja varten, ja vankila tunnetaankin erittäin tiukkojen turvatoimiensa takia lempinimellä "Kalliovuorten Alcatraz".

Vankilan perustamiseen vaikutti kaksi Marionin vankilassa Illinoisissa samana päivänä 22. lokakuuta 1983 tapahtunutta organisoitua hyökkäystä vartijoiden kimppuun. Tapahtumat synnyttivät keskustelun erittäin vaarallisten vankien soveltumisesta tavanomaisiin vankilaolosuhteisiin. ADX Florencen toiminta perustuu eristämiseen, sekä vankien keskinäisen että vankien ja vartijoiden kontaktien minimointiin. Suunnitteluvaiheessa puhuttiin käsitteestä "kauko-ohjattu vankila".

Vankila
-------

ADX Florence sijaitsee Florencen kaupungin lähistöllä Coloradon osavaltiossa, ja sitä ympäröivät lukuisat vartiotornit ja 3,7 metrin korkuinen piikkilanka-aita. Vankila on jaettu kuuteen turvavyöhykkeeseen, jotka on suunniteltu siten, että yksi ainoa vanginvartija kykenee valvomaan samanaikaisesti useita eri vankisellejä. Vankilan turvatoimet ovat erittäin tiukat, ja niihin lukeutuu muiden muassa valvontakameroita, liiketunnistimia ja 1 400 kauko-ohjattua panssariovea. 

ADX Florencessa on 490 vankiselliä ja noin 460 vankia, joihin lukeutuu muun muassa huumekauppiaita, uusnatseja, mafiosoja, sarjamurhaajia, terroristeja ja vakoojia. Vankilasta ei ole koskaan tehty onnistunutta pakoa tai edes pakoyritystä, mutta osa vanginvartijoista on ilmoittanut joutuneensa toisinaan vankien väkivaltaisen käytöksen kohteiksi: tilastojen mukaan vuonna 2006 vanginvartijoihin kohdistui yhteensä 38 tappoyritystä. Vankilassa on myös tapahtunut kolme tappoa, joissa pankkirosvo Joey Estrella, huumekauppias Frank Melendez ja murhaaja Manuel Torrez ovat joutuneet toisten vankien pahoinpitelemiksi ja tappamiksi.

### Olosuhteet

Sellin kaaviokuva
Taiteilijan näkemys sellistä
ADX Florencen vangit viettävät 23 tuntia vuorokaudesta pienessä (7 m2) ja täysin äänieristetyssä vankisellissä, jonka kaikki huonekalut on valmistettu betonista. Sellin suihku on varustettu ajastimella ja WC kytkeytyy pois käytöstä tukkiutuessaan, jotta vangit eivät voisi aiheuttaa vesivahinkoja selleihinsä. Sellissä on myös suojattu sähköinen tupakansytytin, radio ja pieni mustavalkoinen televisio, josta vangit voivat katsella koulutukseen ja uskontoon liittyviä televisio-ohjelmia. Tupakansytytin, radio ja televisio voidaan kuitenkin poistaa sellistä, mikäli vanki osoittaa väkivaltaista käyttäytymistä eikä noudata vankilan järjestyssääntöjä. Vankien päivittäinen ateria tarjoillaan sellin ovessa olevasta luukusta.

Vangit viettävät sellissä aikansa yksin. General population -osastolla vangit saavat ulkoilun aikana mahdollisuuden keskustella muiden vankien kanssa ulkoilualueella omissa häkeissä ollessaan. Tarkimmin vartioituja osastoja ovat D- ja H-osastot, joissa olevat vangit saavat erittäin harvoin tilaisuuden keskusteluun toisen vangin kanssa. Heidän puhelin-, kirje- sekä vierailuoikeuksiaan on rajoitettu. Myös sanomalehdet käyvät tarkan sensuurin läpi ja esimerkiksi SAM-luokiteltu (terrorismista tuomittu) vanki saa päivän lehden kuukauden myöhässä, ja tällöinkin osa uutisista on leikattu pois. Vangit saavat mahdollisuuden tunnin mittaiseen päivittäiseen ulkoiluun, mutta se on suoritettava yksin vanginvartijoiden valvomassa betonikammiossa. Viestintä ulkomaailmaan on kielletty, ja vangit näkevät toisiaan hyvin harvoin. Koska vangit viettävät aikansa eristettyinä ulkomaailmasta, ADX Florencen vankeihin kuuluva terroristi Eric Robert Rudolph on sanonut vankilan olojen aiheuttavan mielenterveysongelmia.

Tarkimmin vartioitu osasto on Z-osasto, johon on sijoitettu suurin osa terrorismista tuomittuja. Valvontakamera tarkkailee heitä sellissä jatkuvasti ympäri vuorokauden. Vankilassa on Z-osaston yhteyteen rakennettu osasto, joka tunnetaan nimellä Range 13. Osastolla on vain muutama selli, ja nykyisin*milloin?* se on tyhjillään. Range 13 -osaston vangit eivät saa olla minkäänlaisessa yhteydessä muihin ihmisiin. Viimeisimmät osastolle sijoitetut vangit Thomas Silverstein ja Ramzi Yousef siirrettiin Z-osastolle. Youssef istui tuomiotaan alusta saakka Range 13 -osastolla, kun hänet tuomittiin kärsimään rangaistustaan "no human contact" (ei ihmiskontaktia) -statuksella.

Vankilan ainoa kuntoutumisohjelma on "step down program", jossa hyvämaineinen vanki saattaa saada kolmen vuoden aikana asteittain siirron niin kutsutulle general population -osastolle. Vankilasta ei ole mahdollista päästä suoraan vapaaksi, vaan ensin vankeja siirretään muihin vankiloihin perinteisempiin vankilaolosuhteisiin.

Entisiä ja nykyisiä vankeja
---------------------------

* Umar Farouk Abdulmutallab, yritti räjäyttää itsensä Northwest Airlinesin lennolla 253.
* Mahmud Abouhalima, osallistui vuonna 1993 World Trade Centerin pommi-iskuun.
* Ahmad Mohammed Ajaj, osallistui vuonna 1993 World Trade Centerin pommi-iskuun.
* Mohamed Rashed Daoud Al-'Owhali, osallistui Lähetystöpommi-iskuihin Itä-Afrikassa vuonna 1998.
* Mohammed Ali Hassan Al-Moayad, avusti al-Qaidaa ja Hamasia.
* Mirssa Araiza-Reyes, huumekauppias. Surmasi ADX Florencessa tuomiota kärsineen Frank Melendezin.
* Nidal Ayyad, osallistui vuonna 1993 World Trade Centerin pommi-iskuun.
* Abu Hamza al-Masri
* Perry Roark , Dead Man Incorporated jengin johtaja
* Abdul Aziz
* Hanif S. Bey
* Joaquín "El Chapo" Guzmán, meksikolainen huumekartellin johtaja.
* Tyler Davis Bingham

* Maynard Campell
* Ruben Castro
* Ibrahim Elgabrowny
* Wadih El Hage, osallistui Lähetystöpommi-iskuihin Itä-Afrikassa vuonna 1998.
* Joey Estrella, pankkirosvo. Surmattiin ADX Florencessa.
* Luis Felipe, organisoi vankilasta käsin kolme murhaa ja neljä murhan yritystä.
* Gerald Rubalcaba
* Salvatore Gravano, Mafioso, Gambino-mafiaperheen entinen alipäällikkö
* Ronald Griesacker
* Matthew F. Hale, uusnatsijohtaja Creativity Movementin johtaja
* Rodney Hambrick
* Clement Rodney Hampton-Ell
* Robert Haney, pankkirosvo
* Robert Hanssen, FBI:in agentti joka vakoili Neuvostoliiton ja Venäjän hyväksi
* Charles Harrelson
* Larry Hoover, katujengi Gangster Disciplesin johtaja
* Eyad Ismoil, osallistui vuonna 1993 World Trade Centerin pommi-iskuun.
* Anthony Jones, moninkertainen murhaaja
* Theodore Kaczynski, Unabomber-nimellä tunnettu pommimies.
* Yu Kikumura, Japanin punaisen armeijakunnan jäsen
* David Lane, uusnatsijohtaja
* Joseph Leissler, ryöstäjä ja murhaaja
* Tyrone Love
* Raymond Luc Levasseur, pommimies
* Tom Manning
* Joseph Bryant McGee, pankkirosvo
* Timothy McVeigh, osallistui vuonna 1995 Oklahoma Cityn pommi-iskuun.
* Frank Melendez, kokaiinimyyjä. Mirssa Araiza-Reyes surmasi hänet ADX Florencessa.
* Barry Byron Mills, Aryan Brotherhoodin jäsen
* Khalfan Khamis Mohamed, osallistui Lähetystöpommi-iskuihin Itä-Afrikassa vuonna 1998.
* Dandeny Munoz-Mosquera
* Zacarias Moussaoui, osallistui vuonna 2001 World Trade Centerin iskun suunnitteluun
* Aziz Abdul Mumi
* Abdul Hakim Murad, osallistui operaatio Bojinkaan.
* Terry Nichols, osallistui vuonna 1995 Oklahoma Cityn pommi-iskuun.
* El Sayyid Nosair, osallistui vuonna 1993 World Trade Centerin pommi-iskuun.
* Raymond Oechsle
* Richard Reid, Al-Qaidan jäsen joka yritti räjäyttää lentokoneen kenkiinsä piilotetuilla räjähteillä vuonna 2001.
* Ahmed Ressam, yritti räjäyttää Los Angelesin kansainvälisen lentoaseman.
* Omar Mohammed Rezaq, kaappasi EgyptAirin lennon 648:n Areenassa vuonna 1985.
* Oscar Rivera
* Antonio Guerrero Rodríguez, kuubalainen vakooja
* Eric Robert Rudolph
* Kojo Bomani Sababu (G. Brown)
* Mohammed A. Salameh, osallistui vuonna 1993 World Trade Centerin pommi-iskuun.
* Nicodemo Scarfo, mafioso
* Thomas Silverstein, pankkirosvo ja murhaaja, joka murhasi kaksi vankia sekä vuonna 1984 vartijan Marionin vankilassa.
* Mutulu Shakur, tuomittiin 60 vuodeksi vankeuteen pankkiryöstöstä ja murhasta (pankkiryöstön aikana hän ampui yhden poliisin ja kaksi vartijaa).
* Michael Swango, lääkäri ja sarjamurhaaja, joka myrkytti kuoliaaksi ainakin kolmekymmentä ihmistä.
* Richard Scutari
* Douglas Taylor, skinhead-järjestön johtaja
* Saxon Taylor, skinhead-järjestön johtaja
* Manuel Torrez, kuoli ADX Florencessa 64-vuotiaana vankitoverien hakattua hänet.
* Earnest James Ujaama, yritti perustaa Al-Qaida-leirin Oregoniin.
* David Vargas, huumerikollinen ja tappaja
* Danny Weeks, kidnappaaja
* Dwight York, 135 vuotta vankeutta rahanpesusta ja yli sadan lapsen seksuaalisesta ahdistelusta.
* Ramzi Yousef, tuomittiin elinkautiseen vankeuteen vuoden 1993 World Trade Centerin pommi-iskun ja operaatio Bojinkan suunnittelusta.
* Mustafa Zulu
* David R Hinkson, Water OZ -mineraalivesiyhtiön perustaja. Tuomittiin 43 vuoden rangaistukseen liittovaltion tuomarin, liittovaltion verovirkailijan sekä syyttäjänviraston lakimiehen murhien suunnittelusta.
* Cornelio Tristan, Nuestra Familia -jengin entinen johtaja, murhaaja (elinkautinen, eristyksessä vuodesta 1978).
* Dzhohar Tsarnajev, toinen Bostonin maratonin pommi-iskun tekijöistä.

Lähteet
-------

* FOXNews 4. toukokuuta 2006: Fast Facts: Supermax Prison(englanniksi)
* USP Florence ADMAX(englanniksi)
* Smith, Daniel: *Pääsy kielletty!: 100 maailman salaisinta kohdetta*, s. 36-38. Helsinki: Tammi, 2013. ISBN 978-951-31-7343-2.

### Viitteet

1. 1 2  Smith 2013, 36
2. ↑   digitriad.com 12.11.2006: Eric Rudolph Says His Prison Inflicts Misery And Pain